У Вікіпедыі ёсць артыкулы пра іншых асоб з прозвішчам Парсанс.

**Уільям Парсанс, 3-і граф Рос** (англ.: William Parsons, 3rd Earl of Rosse; 1800—1867) — брытанска-ірландскі астраном і грамадскі дзеяч, вядомы як стваральнік шэрагу магутных тэлескопаў-рэфлектараў, найбуйнейшы з якіх — 72-цалевы «Левіяфан», пабудаваны ў 1845 годзе, заставаўся найбуйнейшым тэлескопам свету да пачатку XX стагоддзя. З 1807 па 1841 гады насіў тытул «барон Оксментаўн».

Біяграфія
---------

Нарадзіўся ў Ёрку, у сям'і Лоўрэнса Парсанса  (англ.) (бел. будучага ірландскага пэра. Атрымаў адукацыю ў дублінскім Трыніці-каледжы і Магдален-каледжы  (англ.) (бел. Оксфардскага ўніверсітэта, які скончыў у 1822 годзе з адзнакай па матэматыцы. Пасля смерці бацькі ў 1841 годзе ён атрымаў у спадчыну тытул графа і маёнтак у графстве Офалі (Ірландыя).

У 1836 годзе ажаніўся з Мэры Філд, у шлюбе ў іх нарадзілася 13 дзяцей, з якіх толькі чацвёра дажылі да паўналецця:

* Лоўрэнс Парсанс, 4-ы граф Рос (1840—1908);
* Прападобны Рэндал Парсанс (1848—1936);
* Рычард Клэр Парсанс (21 лютага 1851 — 26 студзеня 1923), вядомы будаўніцтвам чыгунак у Паўднёвай Амерыцы;
* сэр Чарлз Алджэрнан Парсанс (1854—1931), вядомы як вынаходнік паравой турбіны.

Нароўні з навуковай, Уільям Парсанс займаўся палітычнай дзейнасцю: ён быў членам Палаты абшчын (1821—1834) і Палаты лордаў (1845—1867) Парламента Вялікабрытаніі, пэрам Ірландыі (1845—1867), канцлерам Трыніці-каледжа Дублінскага ўніверсітэта (1862—1867), прэзідэнтам Лонданскага каралеўскага таварыства (1848—1854).

Навуковыя даследаванні
----------------------

6-ти футавы тэлескоп Парсанса «Левіяфан»
На працягу ўсяго жыцця Уільям Парсанс актыўна займаўся астраноміяй і тэлескопабудаваннем, з 1824 года ён быў членам Каралеўскага астранамічнага таварыства. У 1840-х гадах ён пабудаваў тэлескоп з дыяметрам люстэрка 72 цалі (1.83 метра), які за свой памер атрымаў неафіцыйную назву «Левіяфан»  (англ.) (бел. пастаўлены ў замку Бір, графства Офалі. Будаўніцтва «Левіяфана» было распачата ў 1845 годзе і працягвалася да 1847 года. «Левіяфан» заставаўся найбуйнейшым тэлескопам у свеце да пачатку 20 стагоддзя. Тэлескоп лорда Роса лічыўся цудам тэхнікі, яго выявы шырока распаўсюджваліся на тэрыторыі Брытанскай імперыі. Выкарыстоўваючы гэты тэлескоп для назіранняў, Уільям Парсанс правёў каталагізацыю вялікай колькасці галактык.

У час назіранняў Парсанс выявіў спіральную прыроду некаторых туманнасцей, вядомых сёння як спіральныя галактыкі. у прыватнасці, ён першым выявіў спіральную структуру галактыкі М51, пазней якая атрымала назва «Вір», яго малюнкі нагадваюць сучасныя фатаграфіі гэтай галактыкі.

Праводзячы назіранні на 36-цалевым тэлескопе, Парсанс даў назву Крабападобнай туманнасці.

Адной з галоўных задач даследаванняў Парсанса было аспрэчанне небулярнай гіпотэзы, паводле якой планеты і зоркі сфарміраваліся з газавых туманнасцей пад дзеяннем сілы гравітацыі. Парсанс лічыў, што туманнасці маюць не газападобную, а зорную прыроду, але ў сілу недастатковай магутнасці тэлескопаў пакуль немагчыма адрозніць, што яны складаюцца з зорак. Рос і яго аднадумцы сцвярджалі, што ім удалося знайсці доказы таго, што туманнасць Арыёна складаецца з асобных зорак, што мела б значныя наступствы для касмалогіі, а таксама філасофіі. Праціўнікам Парсанса ў гэтым пытанні быў Джон Гершэль, які, абапіраючыся на вынікі ўласных назіранняў, сцвярджаў, што туманнасць Арыёна з'яўляецца «сапраўднай» (гэта значыць газападобнай).

Адным з вялікіх прыхільнікаў тэлескопа Парсанса быў ірландскі палітык Томас Лефрой, які сказаў: «Планета Юпітэр, якая праз звычайнае шкло падаецца не больш як добрай зоркі, выглядае ўдвая большай за месяц, бачны няўзброеным вокам. <…> Але геній бачны ва ўсіх дэталях гэтага монстра — як канструкцыі, так і кіраванні ім. Тэлескоп важыць шаснаццаць тон, і ўсё ж лорд Рос кіруе ім у адзіночку, а два чалавекі з лёгкасцю паднімуць тэлескоп на любую вышыню».

Пасля смерці Уільяма Парсанса яго сын, Лоўрэнс Парсанс, апублікаваў вынікі назіранняў бацькі, у тым ліку адкрытыя ім 226 аб'ектаў NGC, у кнізе «*Observations of Nebulae and Clusters of Stars Made With the Six-foot and Three-foot Reflectors at Birr Castle From the Year 1848 up to the Year 1878*» (Scientific Transactions of the Royal Dublin Society Vol. II, 1878).

У. Парсанс быў абраны замежным членам Пецярбургскай АН (1852).

Тэлескопы лорда Роса
--------------------

Лорд Рос пабудаваў вялікую колькасць тэлескопаў-рэфлектараў, найбольш вядомыя з іх:

* 15-цалевы (38 см)
* 24-цалевы (61 см)
* 36-цалевы (91 см)
* 72-цалевы (180 см) («Левіяфан»).

Памяць
------

У 1935 г. Міжнародны астранамічны саюз прысвоіў імя У. Парсанса кратару на бачнаму баку Месяца.

Зноскі
------

1. 1 2  *Lundy D. R.* William Parsons, 3rd Earl of Rosse // The Peerage Праверана 9 кастрычніка 2017.<a href='https://wikidata.org/wiki/Track:Q67129259'></a><a href='https://wikidata.org/wiki/Track:Q21401824'></a>
2. 1 2  *Brozović D. Ladan T.* William Parsons Rosse // Hrvatska enciklopedija — LZMK, 1999. — 9272 с. — ISBN 978-953-6036-31-8<a href='https://wikidata.org/wiki/Track:Q1264934'></a><a href='https://wikidata.org/wiki/Track:Q429032'></a><a href='https://wikidata.org/wiki/Track:Q18446'></a><a href='https://wikidata.org/wiki/Track:Q1789619'></a>
3. ↑  Парсонс Уильям // Большая советская энциклопедия: [в 30 т.] / под ред. А. М. Прохоров — 3-е изд. — М.: Советская энциклопедия, 1969. Праверана 28 верасня 2015.<a href='https://wikidata.org/wiki/Track:Q5061737'></a><a href='https://wikidata.org/wiki/Track:Q17378135'></a>
4. ↑  *Lundy D. R.* The Peerage<a href='https://wikidata.org/wiki/Track:Q67129259'></a><a href='https://wikidata.org/wiki/Track:Q21401824'></a>
5. ↑  Telescopes: Lord Rosse’s Reflectors
6. ↑  The York Courant, Monday 23rd June 1800; Archives and Local History, York Explore Centre, Museum Street, York YO1 7DS
7. ↑  Hughes, Stefan (2012). Catchers of the Light: The Astrophotographers' Family History. Google Books. p. 1085. ISBN 978-1-62050-961-6. .
8. ↑  Lefroy, T. 1871, Memoir of Chief Justice Lefroy, Hodges, Foster & Co. Dublin.
9. ↑  Photos **(нявызн.)**.  Klima-luft.de. Праверана 3 верасня 2012.

Літаратура
----------

* *Колчинский И.Г. Корсунь А.А. Родригес М.Г.* Астрономы: Биографический справочник. — 2-е изд. перераб. и доп.. — Киев: Наукова думка, 1986. — 512 с.

Спасылкі
--------

* Профіль Уільяма Парсанса, лорда Рос на афіцыйным сайце РАН
* Парсанс Уільям (лорд Рос)


| Навуковыя і акадэмічныя пасты |
| --- |
| Папярэднік**Спенсер Комптан** | **Прэзідэнт Каралеўскага таварыства**1848—1854 | Пераемнік**Джон Ротслі** |

| ⛭Прэзідэнты Каралеўскага таварыства |
| --- |
| 
Уільям Воластан (1820) · 
Гемфры Дэві (1820) · 
Дэвіс Гілберт (1827) · 
Аўгуст Фрэдэрык (1830) · 
Спенсер Комптан (1838) · 
Уільям Парсанс (1848) · 
Джон Ротэслі (1854) · 
Бенджамін Бродзі (1858) · 
Эдуард Сабін (1861) · 
Джордж Эйры (1871) · 
Джозеф Гукер (1873) · 
Уільям Спотысвуд (1878) · 
Томас Хакслі (1883) · 
Джордж Стокс (1885) · 
Уільям Томсан (1890) · 
Джозеф Лістэр (1895)

 |
| 
Поўны спіс:
1600-х · 
1700-х · 
**1800-х** · 
1900-х · 
2000-х
 |

|  |  |
| --- | --- |
| ⚙️   Тэматычныя сайты | The Peerage |
| Слоўнікі і энцыклапедыі | Вялікая каталанская · Вялікая нарвежская · Бракгаўза і Эфрона · Малы Бракгаўза і Эфрона · Britannica (онлайн) · Dictionary of National Biography · History of Parliament · Оксфардскі біяграфічны |
| Генеалогія і некрапалістыка | WikiTree · Geni.com |
| 

| Нарматыўны кантроль |
| --- |
| BIBSYS: 8042640 · BNF: 17808791h · GND: 117595888 · ISNI: 0000 0000 8232 2468 · LCCN: n87822627 · NKC: js20031027007 · NTA: 117326569 · NUKAT: n2020145666 · LIBRIS: 262263 · SUDOC: 084997656 · VIAF: 9670149296300680670003 |

 |